יבגני זיניצ'ב

יבגני ניקולאייביץ' זיניצ'ב (ברוסית: Евге́ний Никола́евич Зи́ничев; 18 באוגוסט 1966, לנינגרד – 8 בספטמבר 2021, שמורת פוטוראנסקי, מחוז קרסנויארסק) היה מדינאי ואיש שירותי הביטחון הרוסיים. כיהן כשר לענייני הגנה אזרחית, מקרי חירום וחיסול השלכות של אסונות טבע החל מ-18 במאי 2018 ועד מותו. היה חבר מועצת הביטחון של הפדרציה הרוסית וכיהן כסגן מנהל שירות הביטחון הפדרלי של רוסיה (7 באוקטובר 2016 – 18 במאי 2018) וממלא מקום מושל מחוז קלינינגרד (28 ביולי – 6 באוקטובר 2016).

 ביוגרפיה 
נולד ב-18 באוגוסט 1966 בלנינגרד. בשנים 1984–1986, לאחר שסיים את לימודיו בתיכון, שירת בצי הצפוני.

הוא סיים את לימודיו במכון לעסקים ומשפטים של סנקט פטרבורג, מהפקולטות לכלכלה, פיננסים ואשראי.Таинственный диплом: что за вуз окончил несостоявшийся губернатор Зиничев

משנת 1987 עד 1991 שירת בק.ג.ב., היה חבר המפלגה הקומוניסטית.

קריירה ביטחונית
הוא עבד במטה שירות הביטחון הפדרלי של רוסיה, והתקדם מקצין מבצעי לראש מחלקה אזורית. מאז 1991 שירת בשירות הביטחון הפדרלי של הפדרציה הרוסית.

בשנים 2006–2015, עבד כמאבטח בשירות שירות הביטחון של נשיא הפדרציה הרוסית, כשליווה את הנשיא וראש ממשלת הפדרציה הרוסית (בשנים 2008–2012) ולדימיר פוטין בנסיעותיו.Текст: Алексей Милованов, главный редактор «Нового Калининграда. Ru». Путин доверил Калининградскую область своему личному охраннику. Интернет-портал «Новый Калининград. Ru» // newkaliningrad.ru (29 июля 2016 года) בתצלומי הארכיון של ITAR-TASS מתקופה זו, הוא צוין כ"איש שירות האבטחה הפדרלי" או "איש שירות הביטחון הפדרלי", בכל מקום שהיה בקרבת פוטין.

בשנים 2012–2013 סיים קורס הסבה מחדש באקדמיה הצבאית של המטה הכללי של הכוחות המזוינים של הפדרציה הרוסית. מאז 2014 שימש כסגן ראש השירות למלחמה בטרור של שירות הביטחון הפדרלי. ביוני 2015 מונה לראש אגף שירות הביטחון הפדרלי של מחוז קלינינגרד, במקומו של אלכסנדר קוזלוב.Новым начальником УСФБ по Калининградской области назначен Евгений Зиничев. Информационное агентство «Русский Запад» (Калининград) // ruwest.ru (23 июня 2015 года)

 ממלא מקום מושל מחוז קלינינגרד 
ב-28 ביולי 2016, במסגרת שינויי כוח אדם בשנת 2016, מינה הנשיא ולדימיר פוטין את יבגני זיניצ'ב לתפקיד מושל מחוז קלינינגרד.Евгений Зиничев назначен врио Губернатора Калининградской области. Официальный сайт Президента Российской Федерации // kremlin.ru (28 июля 2016 года) קודמו בתפקיד זה, ניקולאי צוקנוב, מונה לנציג הנשיא במחוז הפדרלי הצפון מערבי.Путин отправил в отставку губернаторов Севастополя, Калининградской и Ярославской областей и сменил трёх полпредов. «NEWSru.com», 28.07.2016 במהלך מסיבת העיתונאים הראשונה, שנמשכה 49 שניות, העדיף להתמקד בהצהרה על התמקדות במשיכת השקעות למחוז קלינינגרד והתייצבות המצב החברתי-כלכלי.Новый губернатор Калининградской области «отработал» пресс-конференцию за 49 секунд. «NEWSru.com», 31.07.2016

ב-6 באוקטובר 2016, הוא התפטר מתפקידו כמושל מחוז קלינינגרד, בשל נסיבות משפחתיות.Путин сменил главу Калининградской области по его просьбе. — Назначенный в конце июля и. о. губернатора Евгений Зиничев попросил перевести его на другую работу в связи с семейными обстоятельствами. Информационное агентство «Интерфакс» // interfax.ru (6 октября 2016 года)Назначенный на пост губернатора Калининградской области бывший охранник Путина ушёл в отставку. Телеканал «Дождь» // tvrain.ru (6 октября 2016 года) הוא עבד בתפקיד זה במשך 70 יום. ירש אותו אנטון אליחאנוב.Путин сменил калининградского губернатора, который руководил регионом два месяца. NEWSru.com, 06.10.2016

 ממשלת רוסיה 
ב-7 באוקטובר 2016 מונה לסגן מנהל שירות הביטחון הפדרלי של רוסיה. באותו חודש קודם לדרגת לוטננט גנרל. ב-17 במאי 2018 הציע ראש הממשלה דמיטרי מדבדב את מועמדותו של זיניצ'ב לתפקיד ראש משרד החירום הרוסי במקום ולדימיר פוצ'קוב. ולדימיר פוטין אישר את בחירתו של ראש הממשלה ואישר את הרכב הממשלה החדש עם זיניצ'ב כשר הפדרציה הרוסית לענייני הגנה אזרחית, מקרי חירום וחיסול ההשלכות של אסונות טבע.

על פי צו נשיא רוסיה ולדימיר פוטין ב-28 במאי 2018, הוא נכלל בהרכב מועצת הביטחון של הפדרציה הרוסית.В состав Совета Безопасности внесены изменения / kremlin.ru, 28 мая 2018 года

בדצמבר 2018 קודם לדרגת אלוף-משנה כשר החירום של רוסיה. לאחר התפטרות הממשלה בינואר 2020, הוא מונה מחדש לתפקיד השר בקבינט החדש של מיכאיל מישוסטין ב-21 בינואר 2020. על פי צו נשיא הפדרציה הרוסית מיום 21 בדצמבר 2020 קודם לדרגת גנרל הצבא.Указ Президента Российской Федерации от 21.12.2020 г. № 807 «О присвоении воинского звания Зиничеву Е. Н.»

מותו
הוא מת ב-8 בספטמבר 2021 בשמורת פוטוראנסקי, במהלך צילומים לתרגיל גדול באזור הארקטי. הוא הגיע למחוז כדי לפקח על בניית תחנה חדשה עבור שירותי הכיבוי באזור. הוא השתתף בסרטון הדרכה של המשרד למצבי חירום, אך נפל מצוק אל מותו, בעת שניסה להציל את חייו של הבמאי והצלם, אלכסנדר מלניק, שהחליק ונפל למים ומת אף הוא. במותו הותיר אישה, בן ו־3 נכדים. לאחר מותו הוענק לו עיטור גיבור רוסיה. נקבר בבית העלמין סברנויה בסנקט פטרבורג.

ב־27 בדצמבר 2021, הרשויות בצ'צ'ניה הכריזו כי הרחוב הצמוד למנהלת המשרד למצבי חירום באזור ויחידת כבאות והצלה מספר 1 ברובע אחמטובסקי בגרוזני, ייקראו על שם השר המנוח.

 קישורים חיצוניים 





 הערות שוליים 

קטגוריה:אנשי שירות הביטחון הפדרלי הרוסי
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:גנרלי ארמייה (הפדרציה הרוסית)
קטגוריה:מעוטרי גיבור הפדרציה הרוסית
קטגוריה:בוגרי האקדמיה הצבאית של המטה הכללי
קטגוריה:הרוגי תאונות
קטגוריה:אנשי שירות האבטחה הפדרלי הרוסי
קטגוריה:רוסים שנולדו ב-1966
קטגוריה:רוסים שנפטרו ב-2021